62019CO0013(01)_INF
Ordonanța Curții (Camera a șaptea) din 3 martie 2021 – Ibercaja Banco
(Cauza C-13/19) (
1
)
„ Trimitere preliminară – Articolul 53 alineatul (2) și articolul 99 din Regulamentul de procedură al Curții – Protecția consumatorilor – Directiva 93/13/CEE – Contract de împrumut ipotecar – Clauze abuzive – Clauză de limitare a variabilității ratei dobânzii (clauză denumită „prag”) – Contract de novație – Renunțare la acțiunile în justiție împotriva clauzelor contractului – Lipsa caracterului obligatoriu – Directiva 2005/29/CE – Practici comerciale neloiale ale întreprinderilor față de consumatori – Articolul 6 alineatul (1) și articolul 7 alineatul (1)”
1.
Protecția consumatorilor – Clauze abuzive în contractele încheiate cu consumatorii – Directiva 93/13 – Constatarea caracterului abuziv al unei clauze – Întindere – Clauză susceptibilă să fie declarată abuzivă care face obiectul unui contract de novație – Contract care stipulează renunțarea de către consumator pentru beneficiul rezultând din declararea caracterului abuziv al unei astfel de clauze – Admisibilitate – Condiție – Verificare ce revine instanței naționale – Renunțarea de către consumator la acțiunile în justiție referitoare la noua clauză – Inadmisibilitate
[Directiva 93/13 a Consiliului, art. 6 alin. (1)]
(a se vedea punctele 31-38 și dispozitiv 1)
2.
Protecția consumatorilor – Clauze abuzive în contractele încheiate cu consumatorii – Directiva 93/13 – Clauză abuzivă în sensul articolului 3 – Clauză care nu s-a negociat individual – Noțiune – Clauză dintr-un contract de novație care vizează modificarea unei clauze potențial abuzive dintr-un contract anterior încheiat între aceleași părți sau care prevede renunțarea de către consumator la orice acțiune în justiție – Includere – Condiție – Verificare ce revine instanței naționale
[Directiva 93/13 a Consiliului, art. 3 alin. (1) și (2)]
(a se vedea punctele 40-43 și 47 și dispozitiv 2)
3.
Protecția consumatorilor – Clauze abuzive în contractele încheiate cu consumatorii – Directiva 93/13 – Contract de novație care vizează modificarea unei clauze potențial abuzive dintr-un contract anterior încheiat între aceleași părți sau care prevede renunțarea de către consumator la orice acțiune în justiție – Cerință de transparență – Întindere – Criterii de apreciere
[Directiva 93/13 a Consiliului, art. 3 alin. (1), art. 4 alin. (2) și art. 5]
(a se vedea punctele 50-57, 62-65, 71 și 74 și dispozitiv 3)
Dispozitivul
1)
Articolul 6 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii trebuie interpretat în sensul că nu se opune ca o clauză dintr-un contract încheiat între un profesionist și un consumator al cărui caracter abuziv este susceptibil să fie constatat pe cale judiciară să poată face obiectul unui contract de novație între acest profesionist și acest consumator, prin care consumatorul renunță la efectele pe care le-ar determina declararea caracterului abuziv al acestei clauze, cu condiția ca această renunțare să fie rezultatul unui consimțământ liber și clar al consumatorului, ceea ce revine instanței naționale să verifice. În schimb, clauza prin care același consumator renunță, în ceea ce privește litigiile viitoare, la acțiunile în justiție întemeiate pe drepturile pe care le are în temeiul Directivei 93/13 nu este obligatorie pentru respectivul consumator.
2)
Articolul 3 din Directiva 93/13 trebuie interpretată în sensul că o clauză dintr-un contract de împrumut ipotecar încheiat între un profesionist și un consumator, care vizează să modifice o clauză potențial abuzivă dintr-un contract anterior încheiat între aceștia sau care prevede că acest consumator renunță la orice acțiune în justiție împotriva acestui profesionist, poate fi considerată ca nefăcând obiectul unei negocieri individuale, din moment ce același consumator nu a putut influența conținutul noii clauze, ceea ce revine instanței naționale să verifice.
3)
Articolele 3-5 din Directiva 93/13 trebuie interpretate în sensul că cerința de transparență care incumbă unui profesionist în temeiul acestor dispoziții implică faptul că, la încheierea unui contract de novație, care, pe de o parte, vizează să modifice o clauză potențial abuzivă dintr-un contract încheiat anterior și, pe de altă parte, prevede că consumatorul renunță la orice acțiune în justiție împotriva profesionistului, acest consumator trebuie pus în situația de a înțelege toate consecințele juridice și economice determinante care decurg pentru el din încheierea acestui contract de novație.
4)
A zecea și a treisprezecea întrebare adresate de Audiencia Provincial de Zaragoza (Curtea Provincială din Zaragoza, Spania) sunt vădit inadmisibile.
(
1
)	JO C 148, 29.4.2019.